Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 911/12/8807	Michalovce, 30.7.2014
EEČ : 2-66-283-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 19.3.2013, spisová značka 1 Pv 911/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
trestné stíhanie vedené pre prečin krádeže podľa § 212 ods. 2 písm. c) Tr. zákona proti obvinenému ml. XXXXX na tom skutkovom základe, že po neúspešnom pokuse odcudziť retiazku poškodeného XXXXX, ktorý uskutočnil dňa 21. 09. 2012 v čase okolo 17.45 h v Michalovciach pri rieke Laborec v blízkosti záhradkárskej osady Stráňany, toho istého dňa večer v čase o 20.30 h došiel na ul. XXXXX v Michalovciach pod obytný blok, v ktorom býva poškodený XXXXX, ktorého si cez zvonček privolal dole pod obytný blok a potom, čo poškodený zišiel pred blok, tohto znovu požiadal, aby mu ukázal svoju retiazku, čo však poškodený odmietol vykonať. Následne obvinený mladistvý, ktorý bol pod vplyvom alkoholu, v návale hnevu chytil poškodeného  a povalil ho na zem, kolenom o hruď ho pritisol k zemi a spýtal sa ho, či ho má udrieť. Po týchto slovách obvinený mladistvý poškodeného  prestal napádať, obaja vstali, kde obvinený mladistvý hovoriac poškodenému, že to tak nemyslel, oblapil tohto spredu okolo krku a snažil sa mu retiazku rozopnúť, pričom keď si to poškodený uvedomil, pokúšal sa retiazku si pod mikinou rukami pridržať, avšak napriek tomu sa obvinenému mladistvému podarilo retiazku rozopnúť a cez poškodeným zovretú mikinu ju pretiahnuť, čím sa takto napokon retiazky bez prívesku zmocnil, keď retiazka bola bezprostredne po čine poškodenému vrátená XXXXX. Samotný prívesok patriaci k odcudzenej retiazke poškodeného pri krádeži na mieste činu upadol na zem, keď na druhý deň, t. j. 22. 09. 2012 bol nájdený v ranných hodinách obvineným mladistvým a XXXXX, ktorí ho na miesto činu po predošlej dohode prišli hľadať, kde po nájdení a zmocnení sa tohto prívesku ho spoločne odovzdali do záložne XXXXX v Michalovciach na XXXXX č. 982, za čo obdržali 24,10 €, ktoré si rovným dielom rozdelili a použili pre vlastnú potrebu. Odcudzením retiazky a prívesku obvinený mladistvý spôsobil poškodenému XXXXX škodu vo výške 249,- €.

Uznesením prokurátora Okresnej prokuratúry XXXXX zo dňa 19.3.2013, spisová značka 1 Pv 911/12/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX sp. zn. 1Pv 911/12 z 19. 03. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie vedené pre prečin krádeže podľa § 212 ods. 2 písm. c) Tr. zákona proti obvinenému ml. XXXXX na tom skutkovom základe, že po neúspešnom pokuse odcudziť retiazku poškodeného XXXXX, ktorý uskutočnil dňa 21. 09. 2012 v čase okolo 17.45 h v Michalovciach pri rieke Laborec v blízkosti záhradkárskej osady Stráňany, toho istého dňa večer v čase o 20.30 h došiel na ul. XXXXX v Michalovciach pod obytný blok, v ktorom býva poškodený XXXXX, ktorého si cez zvonček privolal dole pod obytný blok a potom, čo poškodený zišiel pred blok, tohto znovu požiadal, aby mu ukázal svoju retiazku, čo však poškodený odmietol vykonať. Následne obvinený mladistvý, ktorý bol pod vplyvom alkoholu, v návale hnevu chytil poškodeného  a povalil ho na zem, kolenom o hruď ho pritisol k zemi a spýtal sa ho, či ho má udrieť. Po týchto slovách obvinený mladistvý poškodeného  prestal napádať, obaja vstali, kde obvinený mladistvý hovoriac poškodenému, že to tak nemyslel, oblapil tohto spredu okolo krku a snažil sa mu retiazku rozopnúť, pričom keď si to poškodený uvedomil, pokúšal sa retiazku si pod mikinou rukami pridržať, avšak napriek tomu sa obvinenému mladistvému podarilo retiazku rozopnúť a cez poškodeným zovretú mikinu ju pretiahnuť, čím sa takto napokon retiazky bez prívesku zmocnil, keď retiazka bola bezprostredne po čine poškodenému vrátená XXXXX. Samotný prívesok patriaci k odcudzenej retiazke poškodeného pri krádeži na mieste činu upadol na zem, keď na druhý deň, t. j. 22. 09. 2012 bol nájdený v ranných hodinách obvineným mladistvým a XXXXX, ktorí ho na miesto činu po predošlej dohode prišli hľadať, kde po nájdení a zmocnení sa tohto prívesku ho spoločne odovzdali do záložne XXXXX v Michalovciach na XXXXX č. 982, za čo obdržali 24,10 €, ktoré si rovným dielom rozdelili a použili pre vlastnú potrebu. Odcudzením retiazky a prívesku obvinený mladistvý spôsobil poškodenému XXXXX škodu vo výške 249,- €.

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Predmetné uznesenie sa stalo právoplatným dňa 16. 04. 2013.

Skúšobná doba pre podmienečné zastavenie trestného stíhania uplynula dňom 16. 04. 2014.

Po uplynutí skúšobnej doby bol vyžiadaný odpis registra trestov a správy o povesti obvineného mladistvého.

Bolo zistené, že obvinený ml. XXXXX v priebehu skúšobnej doby viedol riadny život, nedopustil sa žiadneho trestného činu ani priestupku, a teda vyhovel podmienkam uvedeným v ustanovení § 217 ods. 1 Tr. poriadku.

Preto bolo rozhodnuté, že obvinený ml. XXXXX sa v skúšobnej dobe podmienečného zastavenia trestného stíhania osvedčil.

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor